
1. VISPĀRĪGA INFORMĀCIJA
1.1. [bookmark: _Hlk490478834]Iepirkums „ Dialīzēs pielietojamo ārstniecības līdzekļu piegāde”, iepirkuma identifikācijas numurs BKUS 2026/61, tiek rīkots, ievērojot Publisko iepirkumu likuma (turpmāk – PIL) 9.panta regulējumu un citu iepirkuma priekšmetu regulējošo normatīvo aktu prasības. Iepirkuma rezultātā tiks piešķirtas tiesības slēgt Vispārīgo vienošanos par dialīzēs pielietojamo ārstniecības līdzekļu piegādi (turpmāk – Vispārīgā vienošanās).
1.2. Pasūtītājs 
	Pasūtītāja nosaukums
	Valsts sabiedrība ar ierobežotu atbildību „Bērnu klīniskā universitātes slimnīca”

	Adrese
	Vienības gatve 45, Rīga, LV-1004, Latvija

	Reģistrācijas Nr.
	40003457128

	Pasūtītāja interneta adrese:
	http://www.bkus.lv 
(turpmāk – Pasūtītāja mājaslapa)

	Pasūtītāja pircēja profila adrese Elektronisko iepirkumu sistēmā (turpmāk – EIS): 
	https://www.eis.gov.lv/EKEIS/Supplier/Organizer/420 
(turpmāk arī – Pasūtītāja pircēja profila adrese EIS)

	Konkursa saite EIS 
e– konkursu apakšsistēmā
	https://www.eis.gov.lv/EKEIS/Procurement/Edit/177527 
[bookmark: _Hlk15228527](turpmāk arī – Konkursa sadaļa EIS e–konkursu apakšsistēmā)

	Kontaktpersona par iepirkuma procedūru
	Iepirkumu daļas vadītājas vietniece Viktorija Abrama
Tālrunis: +371 20290328, e-pasts: viktorija.abrama@bkus.lv
Kontaktpersona sniedz tikai organizatoriska rakstura informāciju par iepirkumu.

	Darba laiks
	No pirmdienas līdz ceturtdienai ieskaitot 08.00–17.00 piektdienās 08.30–15.00. 



1.3. Pretendents ir piegādātājs, kurš iesniedzis piedāvājumu (turpmāk – Pretendents).
1.4. Piegādātājs — fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū piegādāt preces vai sniegt pakalpojumus.
1.5. Informācijas apmaiņas kārtība
1.5.1. Pasūtītājs un ieinteresētais piegādātājs ar informāciju apmainās rakstveidā.
1.5.2. Ieinteresētais piegādātājs jautājumus par Iepirkuma nolikumu uzdod rakstveidā, nosūtot tos elektroniski Iepirkuma sadaļā EIS e – konkursu apakšsistēmā.
1.5.3. Ja ieinteresētais piegādātājs laikus pieprasa papildu informāciju par Iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, iepirkuma komisija to sniedz 3 (trīs) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. 
1.5.4. [bookmark: _Hlk17370123]Atbildes uz ieinteresēto piegādātāju pieprasījumiem sniegt papildu informāciju par Iepirkuma nolikumu tiek nosūtītas piegādātājam, kas uzdevis jautājumu, un vienlaikus publicētas Iepirkuma sadaļā EIS e – konkursu apakšsistēmā.
1.5.5. Ieinteresēto piegādātāju pienākums ir pastāvīgi sekot Iepirkuma sadaļā EIS e – konkursu apakšsistēmā publicētajai informācijai.
1.5.6. Iepirkuma komisija nav atbildīga par to, ja kāds ieinteresētais piegādātājs nav iepazinies ar informāciju par Iepirkumu, kurai ir nodrošināta brīva un tieša Iepirkuma sadaļā EIS e – konkursu apakšsistēmā.
1.6. Iepirkuma nolikuma saņemšana
1.6.1. [bookmark: _Hlk13403637][bookmark: _Hlk17370280]Ieinteresētais piegādātājs Iepirkuma nolikumu un ar to saistīto dokumentāciju var saņemt lejuplādējot elektroniskajā formātā Iepirkuma sadaļā EIS e – konkursu apakšsistēmā.
1.6.2. Ieinteresētais piegādātājs EIS e – konkursu apakšsistēmā var reģistrēties kā Iepirkuma nolikuma saņēmējs, ja tas ir reģistrēts EIS kā piegādātājs[footnoteRef:1]. [1: Informāciju par to, kā ieinteresētais piegādātājs var reģistrēties par Iepirkuma nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883.] 

1.6.3. Lejuplādējot Iepirkuma nolikumu, ieinteresētais piegādātājs apņemas sekot līdzi turpmākajai Iepirkuma norisei, dokumentācijai un iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas Iepirkuma sadaļā EIS e – konkursu apakšsistēmā.
1.7. Piedāvājuma noformēšana
1.7.1. [bookmark: _Hlk15228566]Piedāvājumu iesniedz elektroniski Iepirkuma sadaļā EIS e – konkursu apakšsistēmā, ievērojot šādas Pretendenta izvēles iespējas:
1.7.1.1. [bookmark: _Hlk15228605]izmantojot Iepirkuma sadaļas EIS e – konkursu apakšsistēmas piedāvātos rīkus, aizpildot minētās sistēmas e – konkursu apakšsistēmā Iepirkuma sadaļā ievietotās formas;
1.7.1.2. elektroniski aizpildāmos dokumentus elektroniski sagatavojot ārpus Iepirkuma sadaļas EIS e – konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.7.1.3. elektroniski sagatavoto piedāvājumu šifrējot ārpus Iepirkuma sadaļas EIS e–konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
1.7.2. Sagatavojot piedāvājumu, Pretendents ievēro, ka:
1.7.2.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Finanšu piedāvājums jāaizpilda atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
1.7.2.2. Pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu;
1.7.2.3. piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms;
1.7.2.4. ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēt tiesīgajam vai pilnvarotajam pārstāvim.
1.7.3. Piedāvājums sastāv no atsevišķiem elektroniski sagatavotiem un parakstītiem dokumentiem:
1.7.3.1. pieteikuma dalībai Iepirkumā (Iepirkuma nolikuma 1.pielikums, tai skaitā, Iepirkuma nolikuma 1.7.2.3. vai 1.7.2.4.apakšpunktā norādītā pilnvara);
1.7.3.2. Pretendenta apliecinājuma par neatkarīgi izstrādātu piedāvājumu (Iepirkuma nolikuma 1.1.pielikums);
1.7.3.3. Pretendenta kvalifikācijas dokumentiem;
1.7.3.4. tehniskā piedāvājuma;
1.7.3.5. finanšu piedāvājuma.
1.7.4. Pretendents piedāvājuma noformēšanā ievēro Elektronisko dokumentu likumā noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
1.7.5. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar Pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
1.7.6. Ja Pasūtītājam rodas šaubas par iesniegtās dokumenta kopijas autentiskumu, tas ir tiesīgs pieprasīt, lai Pretendents uzrāda dokumenta oriģinālu. Gadījumā, ja Pasūtītājs konstatē pretrunas starp piedāvājuma oriģinālā un tā kopijā iekļauto informāciju, tas vadās no piedāvājuma oriģinālā ietvertās informācija.
1.7.7. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā. Par dokumentu tulkojuma atbilstību oriģinālam atbild Pretendents.
1.7.8. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, Pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.
1.7.9. Piedāvājums jāsagatavo tā, lai nekādā veidā netiktu apdraudēta Iepirkuma sadaļas EIS e–konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas jāiesniedz derīga elektroniska atslēga un parole šifrētā dokumenta atvēršanai.
1.7.10. Ja konstatēti sistēmas darbības traucējumi, kuru dēļ nav bijis iespējams iesniegt piedāvājumus vai pieteikumus kopumā vismaz divas stundas pēdējo 24 (divdesmit četru) stundu laikā vai 10 (desmit) minūtes pēdējo četru stundu laikā līdz piedāvājumu vai pieteikumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu vai pieteikumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu Publisko iepirkumu likuma 35.panta trešās daļas izpratnē.
1.8. [bookmark: _Hlk35520362]Piedāvājuma iesniegšana un atvēršana
1.8.1. Ieinteresētais piegādātājs piedāvājumu iesniedz līdz Iepirkumu uzraudzības biroja mājaslapā publicētajā paziņojumā par līgumu un EIS e–konkursu apakšsistēmā norādītajam termiņam Iepirkuma sadaļā EIS e – konkursu apakšsistēmā.
1.8.2. Ārpus Konkursa sadaļas EIS e–konkursu apakšsistēmas iesniegtie piedāvājumi tiks atzīti par neatbilstošiem Iepirkuma nolikuma prasībām.
1.8.3.  Piedāvājumi tiks atvērti EIS e–konkursu apakšsistēmā norādītajā termiņā. Piedāvājumu atvēršanas sanāksme ir atklāta un tā notiek elektroniski. Tās norises gaitai var sekot līdzi jebkurš ieinteresētais piegādātājs.
1.8.4. Pretendents līdz piedāvājumu iesniegšanas termiņa beigām EIS e – konkursu apakšsistēmā var grozīt vai atsaukt savu iesniegto piedāvājumu, izmantojot attiecīgos EIS pieejamos rīkus. Piedāvājuma atsaukšanai ir bezierunu raksturs, un tā izslēdz Pretendentu no tālākas līdzdalības iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
1.8.5. Tiek uzskatīts, ka Pretendenti, iesniedzot savus piedāvājumus, apliecina, ka ir iepazinušies un piekrīt Iepirkuma nolikuma un tā pielikumu noteikumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz Vispārīgajā vienošanās vai iepirkuma līgumā noteiktajām vai ar to saistītajām darbībām.
1.9. Datu apstrādes noteikumi
1.9.1. Datu apstrādes noteikumi noteic kārtību kādā Pasūtītājs apstrādā fizisko personu datus (turpmāk – dati) saskaņā ar normatīvajiem aktiem, kas attiecas uz datu apstrādi un drošību, lai nodrošinātu Iepirkuma ietvaros iegūto datu apstrādi.
1.9.2. Iegūto datu pārzinis ir Valsts sabiedrība ar ierobežotu atbildību “Bērnu klīniskā universitātes slimnīca” (turpmāk – VSIA “Bērnu klīniskā universitātes slimnīca”), juridiskā adrese: Vienības gatve 45, Rīga, LV-1004, Latvija, e – pasta adrese: info@bkus.lv.
1.9.3. Datu apstrādes nolūki:
1.9.3.1. Iepirkuma nodrošināšanai un no tā izrietošo tiesību un pienākumu realizēšanai – tiek apstrādāti Pretendenta iesniegtie dokumenti, kas satur datus;
1.9.3.2. Iepirkuma vai Vispārīgās vienošanās noslēgšanai un līguma saistību izpildei – tiek iegūti, apkopoti un apstrādāti dati, kas iegūti pirms iepirkuma līguma slēgšanas vai noslēgta iepirkuma līguma izpildē;
1.9.3.3. Pasūtītāja leģitīmās intereses – ievērojot Pasūtītāja interesi par kvalitatīvu preču vai pakalpojuma saņemšanu, Pasūtītājs ir tiesīgs apstrādāt datus tādā apjomā, kādā tas ir objektīvi nepieciešams un pietiekams datu apstrādes nolūku īstenošanai. Šī nolūka ietvaros VSIA „Bērnu klīniskā universitātes slimnīca” veic Pasūtītāja īpašumā, valdījumā vai pārvaldīšanā esošo nekustamo īpašumu, t.sk. ēku un būvju videonovērošanu, izmanto datu apstrādātājus dažādu funkciju nodrošināšanai un normatīvajos aktos piešķirtās tiesības Pasūtītāja leģitīmo interešu nodrošināšanai;
1.9.3.4. juridisko pienākumu izpilde – Pasūtītājs ir tiesīgs apstrādāt datus, lai izpildītu normatīvo aktu prasības, kā arī sniegtu atbildes uz valsts vai pašvaldības tiesiskiem pieprasījumiem.
1.9.4. Pasūtītājs veic attiecīgus pasākumus, lai apstrādātu iegūtos datus normatīvajos aktos noteiktajā kārtībā un apjomā, nodrošinot, ka datiem nevar piekļūt trešās personas, kurām nav attiecīga tiesiskā pamata datu apstrādei. 
1.9.5. Datiem pēc nepieciešamības var piekļūt:
1.9.5.1. Pasūtītāja darbinieki vai tieši pilnvarotas personas, kurām tas nepieciešams darba pienākumu izpildei (grāmatveži, tiešie vadītāji, personāla daļas darbinieki, u.c. darbinieki), vai, ja dati ir publiski, tad visi Pasūtītāja darbinieki; 
1.9.5.2. datu apstrādātājs atbilstoši tā sniegtajiem pakalpojumam tam nepieciešamajā apjomā (auditori, finanšu vadības vai juridiskie konsultanti, datu bāzes izstrādātājs/tehniskais uzturētājs, u.c., kas saistīti ar pārziņa pakalpojuma sniegšanu);
1.9.5.3. valsts vai pašvaldību iestādes normatīvajos aktos noteiktajā kārtībā un apjomā (tiesa, tiesībsargājošās iestādes, pašvaldības, nodokļu administrācijas, u.c.); 
1.9.5.4. trešās personas, rūpīgi izvērtējot, vai šādai datu nodošanai ir atbilstošs tiesiskais pamats, (ārpustiesas strīdu risināšanas iestādes, maksātnespējas administrators u.c.).
1.9.6. Pasūtītājs veic attiecīgus pasākumus, lai nodrošinātu datu apstrādi, aizsardzību un nodošanu datu apstrādātājiem saskaņā ar piemērojamiem tiesību aktiem. Pasūtītājs izvēlas datu apstrādātājus un, veicot datu nodošanu, izvērtējot  nepieciešamību un nododamo datu apjomu. Datu nodošana apstrādātājiem tiek veikta, ievērojot datu konfidencialitātes un drošas apstrādes prasības. Pasūtītājs sadarbojas ar šādiem datu apstrādātājiem:
1.9.6.1. finanšu vadības un juridiskie konsultanti;
1.9.6.2. informāciju un tehnoloģiju infrastruktūras, datu bāzes īpašnieku/izstrādātāju vai tehnisko uzturētāju.
1.9.7. Dati tiek apstrādāti Eiropas Savienībā un Eiropas Ekonomiskajā zonā, un tie netiek nodoti un apstrādāti valstīs, kas neietilpst Eiropas Savienībā un Eiropas Ekonomiskajā zonā.
1.9.8. Dati tiek glabāti tik ilgi, cik to glabāšana ir nepieciešama atbilstoši attiecīgiem datu apstrādes nolūkiem, kā arī saskaņā ar piemērojamo tiesību aktu prasībām. Datus, kas nepieciešami Iepirkuma nodrošināšanai un no tā izrietošo tiesību un pienākumu realizēšanai, tiek glabāti 10 gadus. Atsevišķos gadījumos termiņš var būt garāks ievērojot normatīvajos aktos noteiktos prasījuma noilguma termiņus, savukārt dati, kas tiek iegūti Pasūtītāja leģitīmo interešu aizsardzībai tiek glabāti, nosakot termiņu atbilstoši Pasūtītāja tehniskajām un organizatoriskajām prasībām datu aizsardzības jomā, bet ne ilgāk kā līdz noteikto mērķu sasniegšanai.
1.9.9. Saskaņā ar Vispārīgās datu aizsardzības regulas noteikumiem datu subjektam ir tiesības piekļūt saviem datiem, kas ir Pasūtītāja rīcībā, pieprasīt to labošanu, dzēšanu, apstrādes ierobežošanu, iebilst pret datu apstrādi, kā arī tiesības uz datu pārnesamību normatīvo aktu noteiktajos gadījumos un kārtībā.
1.9.10. Jautājumu vai iebildumu gadījumā par Pasūtītāja veikto datu apstrādi, Pretendents vai datu subjekts ir tiesīgs iesniegt Pasūtītājam rakstveida iesniegumu, vai, ja Pasūtītājs nespēj atrisināt radušos situāciju vai pārkāpj Pretendenta vai datu subjekta tiesības uz datu aizsardzību, Pretendents vai datu subjekts ir tiesīgs iesniegt sūdzību Datu valsts inspekcijai. Iesnieguma paraugu Datu valsts inspekcijai vai citu ar to saistītu informāciju iespējams atrast Datu valsts inspekcijas mājas lapā https://www.dvi.gov.lv/lv/iesniegumu-paraugi.
1.9.11. Pasūtītājs datus neizmanto automatizēto lēmumu pieņemšanā.
2. INFORMĀCIJA PAR IEPIRKUMA PRIEKŠMETU UN PIEDĀVĀJUMA IZVĒLES KRITĒRIJS
2.1. Iepirkuma priekšmets ir dialīzēs pielietojamo ārstniecības līdzekļu piegāde, saskaņā ar iepirkuma tehnisko specifikāciju (Iepirkuma nolikuma 2.pielikums), un spēkā esošo normatīvo aktu prasībām.
2.2. Iepirkuma nomenklatūra: CPV kods: 33181000-2 (Nieru dialīzes ierīces).
2.3. Iepirkuma priekšmets nav sadalīts daļās Publisko iepirkumu likuma izpratnē. Iepirkuma priekšmets ir sadalīts astoņās preču pozīcijās.
2.4. Pretendents iesniedz piedāvājumu par vienu vai vairākām iepirkuma priekšmeta pozīcijām, par visu iepirkuma priekšmetā pozīcijā norādīto iepirkuma pozīcijas apjomu (visām pozīcijā norādītajām apakšpozīcijām). Pretendents nevar iesniegt piedāvājuma variantus.
2.5. Pasūtītājs ir tiesīgs iegādāties tādu Preču daudzumu, kāds nepieciešams tā darbības nodrošināšanai.
2.6. [bookmark: _Hlk234933452][bookmark: _Hlk15246460]Paredzamā Vispārīgās vienošanās kopējā līgumcena ir līdz 41 900,00 EUR bez PVN.
2.7. Plānotais Vispārīgās vienošanās darbības termiņš ir 24 (divdesmit četri) mēneši, vai līdz plānotās Vispārīgās vienošanās summas apguvei, atkarībā no tā, kurš no nosacījumiem iestājas pirmais.
2.8. Pasūtītājs ir tiesīgs pagarināt Vispārīgās vienošanās darbības termiņu līdz 12 (divpadsmit) mēnešiem, ja paredzamā līgumcena iepirkuma līguma darbības laikā nav pilnībā apgūta
2.9. Pasūtītājs slēgs Vispārīgo vienošanos, pamatojoties uz Pretendenta piedāvājumu, saskaņā ar iepirkuma nolikumā izvirzītajiem noteikumiem un iepirkuma Vispārīgās vienošanās projektu (nolikuma 3.pielikums). Vispārīgās vienošanās noteikumi, slēdzot Vispārīgo vienošanos un līgumu, netiks mainīti.
3. PRETENDENTU ATLASES NOSACĪJUMI
3.1. Pretendentu atlases nosacījumi ir obligāti visiem pretendentiem, kuri vēlas iegūt tiesības slēgt Vispārīgo vienošanos.
3.2. Iepirkumā var piedalīties jebkura fiziska vai juridiska persona vai šādu personu apvienība jebkurā to kombinācijā, kas atbilst iepirkuma dokumentācijā izvirzītajām prasībām.
3.3. [bookmark: _Hlk197078321]Pasūtītājs izslēgs Pretendentu no turpmākas dalības iepirkumā saskaņā ar PIL 9.panta astotajā daļā paredzētajiem Pretendentu izslēgšanas noteikumiem. Pasūtītājs izslēgs Pretendentu no dalības iepirkumā jebkurā no PIL 42.panta otrās daļas 1., 2., 3., 4. un 11.punktā noteiktajiem izslēgšanas gadījumiem, kā arī ņemot vērā PIL Pārejas noteikumu 28. punkta 1. apakšpunktu. Pasūtītājs veic pārbaudes atbilstoši Starptautisko un Latvijas Republikas nacionālo sankciju likuma 11.1 panta pirmajai un otrajai daļai attiecībā uz personām, kas norādītas minētā panta daļās.
3.4. Pasūtītājs izslēgs Pretendentu no turpmākas dalības iepirkumā, ja Līguma izpildē tiek ietvertas Krievijas Federācijas un Baltkrievijas Republikas izcelsmes preces vai pakalpojumi.
3.5. Iepirkuma nolikuma 3.3.punktā minēto apstākļu esamību Pasūtītājs, PIL 9.panta noteiktajā kārtībā, pārbauda attiecībā uz Pretendentu, kuram būtu piešķiramas Vispārīgās vienošanās slēgšanas tiesības. 
3.6. Prasības attiecībā uz Pretendenta iespējām veikt profesionālo darbību, tehniskajām un profesionālajām spējām:
	Nr. p.k.
	Kvalifikācijas prasības
	Dokuments kvalifikācijas prasības atbilstības novērtēšanai

	3.6.1.
	Pretendents piekrīt Iepirkuma nolikuma noteikumiem.

	Pretendenta pieteikums par piedalīšanos Iepirkumā (Iepirkuma nolikuma 1.pielikums). 
Ja pieteikumu paraksta Pretendenta pārstāvja pilnvarota persona, papildus iesniedz Pretendenta amatpersonas ar pārstāvības tiesībām izdotu pilnvaru (oriģināls vai apliecināta kopija) citai personai parakstīt piedāvājumu, ja tā atšķiras no Latvijas Republikas Uzņēmumu reģistrā norādītās informācijas.
Gadījumā, ja piedāvājumu iesniedz personu apvienība, piedāvājuma dokumentus paraksta atbilstoši personu savstarpējās vienošanās nosacījumiem.
Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu, kā arī jānorāda persona, kura pārstāv piegādātāju apvienību Iepirkumā, ja nav norādīta persona, kura pārstāv piegādātāju apvienību Iepirkumā, tad visi piegādātāju apvienības biedri paraksta Pretendenta pieteikumu.

	3.6.1.1.
	Pretendents piedāvājumā ietver APLIECINĀJUMU (Iepirkuma nolikuma 1.1.pielikuma forma).
	Apliecinājums par neatkarīgi izstrādātu piedāvājumu.

	3.6.2.
	Ja Pretendents ir komersants, tas ir reģistrēts, licencēts un sertificēts atbilstoši attiecīgās valsts normatīvo aktu prasībām.
Ja par iepirkuma uzvarētāju tiek atzīta personu apvienība, tā līdz Vispārīgās vienošanās noslēgšanai, bet ne vēlāk kā 10 (desmit) dienu laikā no dienas, kad saskaņā ar PIL Pasūtītājs ir informējis Pretendentu par Vispārīgās vienošanās slēgšanas tiesību piešķiršanu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams Vispārīgās vienošanās noteikumu sekmīgai izpildei.
Šajā apakšpunktā minēto termiņu var pagarināt, ja attiecīgais ārvalsts Pretendents iesniedz pierādījumus tam, ka attiecīgajā mītnes valstī reģistrācijas procesam nepieciešams ilgāks laiks.
	Iepirkuma komisija pārbauda, vai Pretendents, ja tas ir komersants, ir reģistrēts Uzņēmumu reģistra Komercreģistrā.
Ārvalstu pretendents, ja Pretendents ir komersants, iesniedz kompetentas attiecīgās valsts institūcijas izsniegtu dokumentu (oriģinālu vai apliecinātu kopiju), kas apliecina, ka Pretendents reģistrēts atbilstoši attiecīgās valsts normatīvo aktu prasībām.
Ja piedāvājumu iesniedz piegādātāju apvienība, tad iesniedzams apliecinājums, ka gadījumā, ja apvienība tiks atzīta par iepirkuma uzvarētāju, tā izpildīs Iepirkuma nolikuma 3.5.2.punktā minētos nosacījumus.

	3.6.3.
	Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētās Vispārīgās vienošanās izpildei, neatkarīgi no savstarpējo attiecību tiesiskā rakstura.
	Šādā gadījumā Pretendents pierāda pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā.
Ja piedāvājumu iesniedz personu apvienība, piedāvājumā norāda personu, kura pārstāv personu apvienību iepirkumā, nodrošinot iepirkuma ietvaros informācijas apmaiņu ar iepirkuma komisiju. Personu apvienības dalībnieki iepirkumam iesniegtajā piedāvājumā norāda arī katras personas uzņemtos pienākumus paredzamās Vispārīgās vienošanās saistību izpildē. Šo informāciju paraksta katrs personu apvienības dalībnieks (Iepirkuma nolikuma 1.pielikums).

	3.6.4.
	Ja Pretendents Vispārīgās vienošanās izpildē plāno piesaistīt apakšuzņēmējus, tad Pretendentam jāiesniedz  informācija par tiem
	Piedāvājumā jānorāda visi apakšuzņēmēji, kuru veicamo darbu vērtība ir 10 000 EUR vai lielāka no sniedzamo pakalpojuma vērtības, un katram šādam apakšuzņēmējam izpildei nododamo Vispārīgās vienošanās daļu (Iepirkuma nolikuma 1.pielikums) un apakšuzņēmēja apliecinājumu.
Apakšuzņēmēja sniedzamo pakalpojumu vērtību nosaka, ņemot vērā apakšuzņēmēja un visu attiecīgā Iepirkuma ietvaros tā saistīto uzņēmumu sniedzamo pakalpojumu vērtību.
Ja Pretendents Vispārīgās vienošanās izpildē neplāno piesaistīt apakšuzņēmējus, Pretendents to norāda Pretendenta pieteikumā.

	3.6.5.
	Piedāvātās preces atbilst EK atbilstības deklarācijai (CE Declaration of Conformity)
	Pretendents piedāvājumam pievieno piedāvātās preces EK atbilstības deklarācijas kopiju atbilstoši Eiropas Padomes direktīvas EKK 93/42 vai regulas 2017/745 prasībām un CE sertifikāta kopija (ja ražotājs noteicis ierīču klasi: I klases sterilas ierīces un I klases ierīces ar mērīšanas funkciju, IIa, IIb vai III klases ierīces)

	3.6.6.
	Pretendentam ir tiesības izplatīt piedāvāto/piedāvātās preces Latvijas Republikas teritorijā.[footnoteRef:2] [2:  prasība attiecībā uz tiesībām piegādāt preci, uzstādīt un veikt iekārtas tehnisko apkopi Latvijas teritorijā ir interpretējama plašāk, proti, ja pretendents ir autorizēts izplatīt preces, uzstādīt un veikt iekārtu tehnisko apkopi Baltijas valstīs vai Eiropas Savienībā, tas iekļauj sevī iespēju arī izplatīt preces Latvijas teritorijā.
] 

	Piedāvājumam pievieno preces ražotāja apliecinājumu, ka pretendentam ir tiesības piedāvāto preci izplatīt Latvijas Republikas teritorijā.


3.7. Ja attiecināms – Ārvalstī reģistrēts vai pastāvīgi dzīvojošs Pretendents iesniedz attiecīgās kompetentās institūcijas izziņu, kas apliecina, ka uz to un PIL 9.panta astotās daļas 4.punktā minēto personu neattiecas PIL 9.panta astotajā daļā noteiktie gadījumi. Šajā punktā minētajai izziņai ir jābūt izsniegtai ne agrāk kā 6 (sešus) mēnešus pirms tās iesniegšanas dienas, ja izziņas izdevējs nav norādījis īsāku tās derīguma termiņu. Minētās izziņas pretendentiem jāiesniedz pēc pasūtītāja pieprasījuma.
3.8. Ja attiecināms – pamatojoties uz Starptautisko un Latvijas Republikas nacionālo sankciju likuma 11.1 panta pirmajai, otrajai (ja attiecināms) un ceturtajai daļai, lai pārliecinātos par ārvalstu Pretendenta amatpersonām, Pretendents iesniedz kompetentas institūcijas izsniegtu izziņu, kurā iekļauta informācija par valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, un Pretendenta apliecinājumu, ka informācija aizvien ir aktuāla. Minētās izziņas pretendentiem jāiesniedz pēc pasūtītāja pieprasījuma.
3.9. Ja attiecināms – pamatojoties uz PIL 43.panta pirmo un otro daļu, ja Pretendents vai personālsabiedrības biedrs, ja Pretendents ir personālsabiedrība, atbilst PIL 42.panta minētajam izslēgšanas gadījumam, Pretendents norāda to piedāvājumā un, ja tiek atzīts par tādu, kuram būtu piešķiramas Līguma  slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
4. PASKAIDROJUMI PAR TEHNISKĀ UN FINANŠU PIEDĀVĀJUMA SAGATAVOŠANU
4.1. [bookmark: _Hlk106025613]Pretendents Tehnisko un finanšu piedāvājumu sagatavo un iesniedz, ievērojot Iepirkuma nolikuma  2.pielikumā “Tehniskā specifikācija. Tehniskais un finanšu piedāvājums” noteiktās prasības, izmantojot Iepirkuma 2.pielikumā paredzēto veidlapu.
4.2. Pretendents, iesniedzot Tehnisko un finanšu piedāvājumu atbilstoši Iepirkuma sadaļas EIS e- konkursu apakšsistēmā publicētajām veidlapām, aizpildot attiecīgas Word vai Microsoft Excel formas, apliecina piedāvātā pakalpojuma vai preces atbilstību Tehniskajā specifikācijā noteiktajām prasībām. Tehnisko un finanšu piedāvājumu paraksta Pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru).
4.3. Pretendents nedrīkst veikt izmaiņas Iepirkuma sadaļas EIS e–konkursu apakšsistēmā publicēto veidlapu struktūrā, t.sk. dzēst vai pievienot rindas vai kolonnas.
4.4. Tehniskajā piedāvājumā ietver detalizētu aprakstu saskaņā ar Tehniskās specifikācijas prasībām (Pretendentam piedāvājumā detalizēti jāapraksta pakalpojums vai piedāvāta prece, lietošanas un garantijas noteikumi, ja ražotājs noteicis u.c. informācija pēc Pretendenta ieskatiem).
4.5. [bookmark: _Hlk140223289]Pretendents aprēķinot preces vienas vienības cenu, iekļauj tajā piedāvāto cenu par preču iegādi, piegādi un visas izmaksas, kas saistītas ar pilnīgu un kvalitatīvu Vispārīgās vienošanās izpildi, tajā skaitā, bet ne tikai, darbaspēka izmaksas, transporta, materiālu un tehnisko palīglīdzekļu izmaksas, visi valsts un pašvaldības noteiktie nodokļi (izņemot PVN) un nodevas, tajā skaitā peļņu un ar risku faktoriem saistītās izmaksas, ietverot arī tādus riskus kā normatīvo aktu izmaiņu risks, piegādes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas, izņemot PVN.
4.6. Pretendents nodrošina preces vienības cenas (bez PVN) nemainīgumu visā Vispārīgās vienošanās izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu līgumcenas, vai Preces vienas vienības cenas paaugstināšanai, un šo procesu radītās sekas Pretendentam ir jāprognozē un jāaprēķina, sastādot Finanšu piedāvājumu. Vispārīgās vienošanās izpildes laikā Pretendenta piedāvātās preces vienību cenas (bez PVN) netiks pārskatītas vai mainītas, izņemot Vispārīgās vienošanās paredzētajos gadījumos, visu Vispārīgās vienošanās darbības laiku.
4.7. Finanšu piedāvājumā visiem aprēķiniem ir jābūt veiktiem, novērtējot Tehniskajā specifikācijā ietvertās prasības.
4.8. Finanšu piedāvājumā norāda vienības cenu euro un centos bez pievienotās vērtības nodokļa (turpmāk – PVN) ar ne vairāk kā 2 (divām) zīmēm aiz komata, atsevišķi katrai pozīcijai. Gadījumā, ja Finanšu piedāvājumā būs norādītas vairāk kā 2 (divas) zīmes aiz komata, noapaļošana netiks veikta un iepirkuma komisija ņems vērā tikai pirmās 2 (divas) zīmes aiz komata.
4.9. Pretendents nedrīkst iesniegt Tehniskā un/vai finanšu piedāvājuma variantus.
5. PIEDĀVĀJUMA NOFORMĒJUMA PĀRBAUDE UN PRETENDENTU ATLASE 
5.1. [bookmark: _Toc413837946][bookmark: _Toc368566404][bookmark: _Toc368392553][bookmark: _Toc368392503][bookmark: _Hlk15238863]Piedāvājuma izvēles kritērijs – Iepirkuma nolikuma prasībām atbilstošs saimnieciski visizdevīgākais piedāvājums ar viszemāko vērtējamo cenu attiecīgajā pozīcijā.
5.2. Pasūtītājs par saimnieciski visizdevīgākajiem piedāvājumiem atzīst un Vispārīgās vienošanās slēgšanas tiesības piešķir ne vairāk kā 3 (trīs) pretendentiem, kuru piedāvātā vērtējamā cena ir viszemākā attiecīgajā pozīcijā.
5.3. Iepirkuma komisija veic piedāvājumu noformējuma pārbaudi un Pretendentu atlasi slēgtā sēdē, kuras laikā iepirkuma komisija pārbauda piedāvājumu atbilstību Iepirkuma nolikumā noteiktajām prasībām. 
5.4. Pasūtītājs atlasa Pretendentus saskaņā ar izvirzītajām kvalifikācijas prasībām, pārbauda piedāvājumu atbilstību Iepirkuma nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju. 
5.5. Pasūtītājs ir tiesīgs Pretendentu kvalifikācijas atbilstības pārbaudi veikt tikai tam Pretendentam, kuram saskaņā ar Iepirkuma nolikuma noteikumiem būtu piešķiramas Vispārīgās vienošanās slēgšanas tiesības.
5.6. Gadījumā, ja Pasūtītājs izvēlas veikt Pretendenta kvalifikācijas atbilstības pārbaudi tikai tam Pretendentam, kuram būtu piešķiramas Vispārīgās vienošanās slēgšanas tiesības, Pasūtītājs sākotnēji veic visu Pretendentu iesniegto Finanšu piedāvājumu pārbaudi, un turpina vērtēt tā Pretendenta piedāvājumu, kuram būtu piešķiramas Vispārīgās vienošanās slēgšanas tiesības.
5.7. [bookmark: _Hlk50135522]Pretendenta piedāvājums tiek noraidīts un netiek tālāk izvērtēts, ja iepirkuma komisija konstatē, ka:
5.7.1. Pretendenta piedāvājumā pastāv neatbilstība Iepirkuma nolikuma 1.7.punkta prasībām, kas neļauj objektīvi identificēt Pretendentu un piedāvājuma saturu;
5.7.2. Pretendents neatbilst kādai no Iepirkuma nolikuma 3.punkta prasībām.
5.8. Ja iesniegtajos dokumentos ietvertā informācija par pretendenta kvalifikāciju ir neskaidra vai nepilnīga, Pasūtītājs pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju.
6. TEHNISKĀ PIEDĀVĀJUMA ATBILSTĪBAS PĀRBAUDE
6.1. Iepirkuma komisija veic Tehniskā piedāvājuma pārbaudi slēgtā sēdē, kuras laikā iepirkuma komisija pārbauda Pretendenta Tehniskā piedāvājuma atbilstību Iepirkuma nolikuma 4.punktā norādītajām prasībām un Tehniskās specifikācijas prasībām. 
6.2. Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota Tehniskajā piedāvājumā iekļautā informācija. 
6.3. Pretendenta Tehniskais piedāvājums tiks noraidīts un netiks tālāk izvērtēts, ja iepirkuma komisija konstatē, ka nav iesniegti Tehniskā piedāvājuma dokumenti, vai tie un to saturs neļauj objektīvi noteikt piedāvājuma atbilstību Iepirkuma nolikuma un Tehniskās specifikācijas prasībām.
7. FINANŠU PIEDĀVĀJUMA ATBILSTĪBAS PĀRBAUDE
7.1. Iepirkuma komisija veic Finanšu piedāvājumu pārbaudi slēgtā sēdē.
7.2. Iepirkuma komisija pārbauda, vai Pretendenta Finanšu piedāvājums sagatavots atbilstoši Iepirkuma nolikuma 4.punktā norādītajām prasībām. Ja iepirkuma komisija konstatē, ka Pretendenta iesniegtais Finanšu piedāvājums neatbilst Iepirkuma nolikuma 4.punkta prasībām, iepirkuma komisija noraida Pretendentu, un tā piedāvājumu tālāk nevērtē.
7.3. Iepirkuma komisija veic aritmētisko kļūdu pārbaudi Pretendentu finanšu piedāvājumos. Ja iepirkuma komisija konstatē aritmētiskās kļūdas, iepirkuma komisija šīs kļūdas labo. Par konstatētajām kļūdām un laboto piedāvājumu, iepirkuma komisija informē Pretendentu, kura piedāvājumā kļūdas tika konstatētas un labotas. Vērtējot piedāvājumu, iepirkuma komisija ņem vērā veiktos labojumus.
7.4. Ja piedāvājumu vērtēšanas laikā iepirkuma komisija konstatē, ka kāds no Pretendentiem iesniedzis piedāvājumu, kas varētu būt nepamatoti lēts, lai pārliecinātos, ka Pretendents nav iesniedzis nepamatoti lētu piedāvājumu, iepirkuma komisija rīkojas saskaņā ar PIL 53.panta noteikumiem. 
7.5. Ja iepirkuma komisija konstatē, ka Pretendents iesniedzis nepamatoti lētu piedāvājumu, iepirkuma komisija to izslēdz no turpmākās dalības iepirkumā PIL 53.pantā noteiktajā kārtībā.
7.6. Pēc finanšu piedāvājuma atbilstības pārbaudes Iepirkuma nolikuma prasībām, iepirkuma komisija izvēlas Iepirkuma nolikuma prasībām atbilstošu saimnieciski visizdevīgāko piedāvājumu, kuru nosaka, ņemot vērā tikai cenu.
7.7. Ja pirms tam, kad pieņems lēmumu par Vispārīgās vienošanās slēgšanas tiesību piešķiršanu, tiks konstatēs, ka vairāki pretendenti iesnieguši Iepirkuma nolikuma prasībām atbilstošu piedāvājumu ar vienādu zemāko kopējo vērtējamo summu, tad Pasūtītājs, tad  pasūtītājs uzvarētāju noteiks izlozes kārtībā, veicot atklātu izlozi Zoom platformā.
8. LĒMUMA PAR UZVARĒTĀJA NOTEIKŠANU PIEŅEMŠANA UN PAZIŅOŠANA
8.1. Pirms lēmuma par uzvarētāja noteikšanu Iepirkumā, Pasūtītājs pārbauda, vai attiecībā uz Pretendentu, kurš izraudzīts atbilstoši Iepirkuma nolikumā noteiktajām prasībām un kritērijiem nav attiecināmi PIL 9.panta astotās daļas izslēgšanas nosacījumi un Starptautisko un Latvijas Republikas nacionālo sankciju likuma 11.1pantā noteiktās starptautiskās vai nacionālās sankcijas. Pasūtītājs minēto izslēgšanas nosacījumu pārbaudi veic PIL 9.pantā noteiktajā kārtībā un termiņos.
8.2. Ja nepieciešams, Pasūtītājs uzticamības nodrošināšanai iesniegto pierādījumu vērtēšanu veic saskaņā ar PIL 43.panta nosacījumiem.
8.3. Par uzvarētāju Iepirkumā tiks noteikts Pretendents, kurš būs iesniedzis Iepirkuma nolikuma prasībām atbilstošu saimnieciski visizdevīgāko piedāvājumu ar viszemāko vērtējamo cenu.
8.4. Visi Pretendenti tiek rakstveidā informēti par Iepirkuma rezultātu 3 (trīs) darba dienu laikā no lēmuma pieņemšanas dienas.
8.5. Ja Iepirkumā nav iesniegti piedāvājumi, Pasūtītājs pieņem lēmumu izbeigt Iepirkumu.
8.6. Pasūtītājs var jebkurā brīdī pārtraukt Iepirkumu, ja tam ir objektīvs pamatojums.
8.7. Pretendents, kurš iesniedzis piedāvājumu Iepirkumā, uz ko attiecas PIL 9.panta noteikumi, un kurš uzskata, ka ir aizskartas tā tiesības vai ir iespējams šo tiesību aizskārums, ir tiesīgs pārsūdzēt pieņemto lēmumu Administratīvajā rajona tiesā Administratīvā procesa likumā noteiktajā kārtībā mēneša laikā no lēmuma saņemšanas dienas. Administratīvās rajona tiesas nolēmumu var pārsūdzēt kasācijas kārtībā Augstākās tiesas Administratīvo lietu departamentā. Lēmuma pārsūdzēšana neaptur tā darbību.
9. VISPĀRĪGĀS VIENOŠANĀS NOTEIKUMI UN SLĒGŠANA 
9.1. Vispārīgā vienošanās tiek sagatavota, pamatojoties uz Pasūtītāja lēmumu par Vispārīgās vienošanās slēgšanas tiesību piešķiršanu un Pretendenta, kuram piešķirtas Vispārīgās vienošanās slēgšanas tiesības, iesniegto piedāvājumu.
9.2. Pasūtītājs slēgs Vispārīgo vienošanos, pamatojoties uz Pretendenta piedāvājumu, saskaņā ar Iepirkuma nolikumā izvirzītajiem noteikumiem un Vispārīgās vienošanās projektu (Iepirkuma nolikuma 3.pielikums). Slēdzot Vispārīgo vienošanos tās noteikumi netiks mainīti.
9.3. Pretendentam, kuram Vispārīgās vienošanās slēgšanas tiesības ir pienākums noslēgt Vispārīgo vienošanos atbilstoši Iepirkuma nolikuma 3.pielikumam 5 (piecu) darba dienu laikā no dienas, kad no Pasūtītāja saņemts uzaicinājums parakstīt Vispārīgo vienošanos. 
9.4. Vispārīgās vienošanās izpildē iesaistītā personāla un apakšuzņēmēju nomaiņa, kā arī papildu personāla un apakšuzņēmēju iesaistīšana Vispārīgās vienošanās izpildē iespējama PIL un Vispārīgās vienošanās noteiktajā kārtībā un gadījumos.
9.5. Iebildumus par Vispārīgās vienošanās un iepirkuma līguma projekta (Iepirkuma nolikuma 3.pielikums) noteikumiem, iesniedz rakstveidā Iepirkuma nolikuma 1.3.punktā noteiktajā kārtībā. Pēc piedāvājumu iesniegšanas termiņa beigām iebildumi par iepirkuma līguma projektu netiks ņemti vērā.
9.6. Vispārīgo vienošanos elektroniski sagatavo Pasūtītājs un nosūta to Pretendentiem, kuriem piešķirtas Vispārīgās vienošanās slēgšanas tiesības. Vispārīgās vienošanās parakstīšana tiek organizēta izmantojot Docobit platformu.
9.7. Vispārīgās vienošanās noslēgšanas gadījumā tā noteiks Pasūtītāja un Pretendenta (Vispārīgās vienošanās dalībnieka) sadarbības principus un iepirkuma līguma noslēgšanas kārtību.
9.8. Iepirkuma rezultātā noslēgtā Vispārīgā vienošanās un tās ietvaros noslēgtie iepirkuma līgumi ir vispārpieejama informācija PIL noteiktajā apjomā.
10. IEPIRKUMA KOMISIJAS TIESĪBAS UN PIENĀKUMI
10.1. [bookmark: _Toc317768937][bookmark: _Toc317769062]Iepirkuma komisijas tiesības:
10.1.1. noraidīt pretendenta piedāvājumu, ja pretendents nav ievērojis Iepirkuma nolikumā noteiktās prasības;
10.1.2. pieprasīt, lai pretendents izskaidro savā piedāvājumā ietverto informāciju. Pasūtītājs ir tiesīgs pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos;
10.1.3. labot aritmētiskās kļūdas pretendentu finanšu piedāvājumos, informējot par to pretendentus;
10.1.4. pieaicināt ekspertu piedāvājumu noformējuma pārbaudē, pretendentu atlasē, piedāvājumu atbilstības pārbaudē un vērtēšanā;
10.1.5. izvēlēties nākamo saimnieciski visizdevīgāko piedāvājumu, ja izraudzītais pretendents atsakās slēgt iepirkuma Vispārīgo vienošanos ar Pasūtītāju;
10.2. Iepirkuma komisijas pienākumi:
10.2.1. nodrošināt iepirkuma procedūras norisi un dokumentēšanu;
10.2.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
10.2.3. pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Iepirkuma nolikumu;
10.2.4. vērtēt pretendentus un to iesniegtos piedāvājumus saskaņā ar PIL, citiem normatīvajiem aktiem un šo Iepirkuma nolikumu, izvēlēties piedāvājumu vai pieņemt lēmumu par iepirkuma procedūras izbeigšanu, neizvēloties nevienu piedāvājumu;
10.2.5. noraidīt pretendenta piedāvājumu, ja tas nav iesniegts par pilnu iepirkuma priekšmeta apjomu;
10.2.6. nodrošināt informācijas pieejamību EIS e-konkursu apakšsistēmā https://www.eis.gov.lv/EKEIS/Supplier/Organizer/420, šī iepirkuma sadaļā, gadījumā, ja tiek veikti labojumi, vai sniegti skaidrojumi par iepirkuma priekšmetu.
11. PRETENDENTA TIESĪBAS UN PIENĀKUMI
11.1. [bookmark: _Toc317768938][bookmark: _Toc317769063]Pretendenta tiesības:
11.1.1. apvienoties grupā ar citiem pretendentiem un iesniegt vienu kopēju piedāvājumu;
11.1.2. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
11.1.3. pēc piedāvājuma iesniegšanas iepirkumā, pārsūdzēt pieņemto lēmumu PIL 9.panta divdesmit trešās daļas noteiktajā kārtībā, ja uzskata, ka ir aizskartas tā tiesības vai ir iespējams šo tiesību aizskārums;
11.2. Pretendenta pienākumi:
11.2.1. sagatavot piedāvājumu atbilstoši Iepirkuma nolikuma prasībām;
11.2.2. sniegt patiesu informāciju par savu kvalifikāciju un piedāvājumu;
11.2.3. sniegt atbildes uz iepirkuma komisijas pieprasījumiem par papildu informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai, iepirkuma komisijas norādītajā termiņā;
11.2.4. segt visas izmaksas, kas saistītas ar piedāvājumu sagatavošanu un iesniegšanu;
11.2.5. līdz piedāvājuma iesniegšanas termiņa beigām sekot līdzi informācijai par iepirkuma norisi EIS e-konkursu apakšsistēmā https://www.eis.gov.lv/EKEIS/Supplier/Organizer/420, šī iepirkuma sadaļā, ņemot vērā, ka Pasūtītājs nodrošina brīvu un tiešu elektronisku pieeju iepirkuma dokumentiem;
11.2.6. Izraudzītajam pretendentam jāparaksta Vispārīgā vienošanās ne vēlāk kā 5 (piecu) darba dienu laikā pēc Pasūtītāja uzaicinājuma.
11.3. Ja izraudzītais pretendents neparaksta Vispārīgo vienošanos noteiktajā termiņā, Pasūtītājs to uzskata par atteikumu slēgt Vispārīgo vienošanos un ir tiesīgs slēgt Vispārīgo vienošanos ar pretendentu, kurš piedāvājis nākamo viszemāko cenu.
12. CITI NOTEIKUMI
12.1. Citi noteikumi attiecībā uz iepirkuma norisi, kas nav atrunāti šajā Iepirkuma nolikumā, nosakāmi saskaņā ar Latvijas Republikā spēkā esošiem normatīvajiem aktiem.
12.2. Personas dati var tikt publiskot atbilstoši PIL un uz tā pamata izdoto tiesību aktu noteiktajam apjomam.
12.3. Iepirkuma īstenošanā iesaistīto fizisko personu datus Pasūtītājs tiesīgs iegūt un pārbaudīt publiskajos reģistros saskaņā ar normatīvajiem aktiem un normatīvajos aktos noteiktajā apmērā.
13. PIELIKUMI
13.1. 1.pielikums – Pieteikums (veidlapa).
13.2. 1.1.pielikums – Apliecinājums (veidlapa).
13.3. 2.pielikums – Tehniskā specifikācija. Tehniskais un finanšu piedāvājums.
13.4. 3.pielikums – Vispārīgā vienošanās un Piegādes līgums (projekts).

